分类：文化/艺术-文学
问题：描写岛的诗歌有哪些啊？最好的关于岛居生活的 
描写岛的有哪些啊？最好的关于岛居生活的
回答：履信池樱桃岛上，醉后走笔，送别舒员外，兼 寄宗正李卿考功崔郎唐 白居易樱桃岛前春，去春万枝。忽忆与宗卿闲饮日，又忆与考功狂醉时。岁晚无花空有叶，风吹满地乾重叠。蹋叶悲秋复忆春，池边树下重殷勤。今朝一酌临寒水，此地三回别故人。樱桃花，来春千万朵，来春共谁花下坐。不论崔李上青云，明日舒三亦抛我。 奉和虢州刘给事使君三堂新题二十一咏·花岛 唐 韩愈 蜂蝶去纷纷，香风隔岸闻。欲知花岛处，水上觅红云。镜中别业二首（一作镜湖西岛闲居） 唐 方干 寒山压镜心，此处是家林。梁燕窥春醉，岩猿学夜吟。云连平地起，月向白波沈。犹自闻钟角，栖身可在深。世人如不容，吾自纵天慵。落叶凭风扫，香粳倩水舂。花期连郭雾，雪夜隔湖钟。身外无能事，头宜白此峰。 登蒲州石矶望横江口潭岛深迥斜对香零山 唐 柳宗元 隐忧倦永夜，凌雾临江津。猿鸣稍已疏，登石娱清沦。日出洲渚静，澄明皛无垠。浮晖翻高禽，沉景照文鳞。双江汇西奔，诡怪潜坤珍。孤山乃北峙，森爽栖灵神。洄潭或动容，岛屿疑摇振。陶埴兹择土，蒲鱼相与邻。信美非所安，羁心屡逡巡。纠结良可解，纡郁亦已伸。高歌返故室，自罔非所欣。 宿江叟岛居 唐 张乔 一家烟岛隈，竹里夜窗开。数派分潮去，千樯聚月来。石楼云断续，涧渚雁徘徊。了得平生志，还归筑钓台。 咏岛 唐 薛能 孤岛如江上，诗家犹闭门。一池分倒影，空舸系荒根。烟湿高吟石，云生偶坐痕。登临有新句，公退与谁论。 题红云岛 宋 喻良能 红云覆绝岛，望之心神开。弱水不负舟，何由至蓬莱。吾欲烦巨鳌，为载三山来。不然骑鲸去，一醉流霞杯。 方干岛 宋 徐天佑 平生心事白鸥知，一卷云庵处士诗。占得镜中奇绝处，只缘身值广明时。 徐凫岛 宋 王时会 绝壑搀空云与平，横飞寒瀑万年声。杖藜平过人间险，独向千山顶上行。 沙门岛 宋 宋无 孤屿压沧海，风涛直下危。蛟人依蜃市，鱼女祭龙祠。月黑悄牛财，波红蝶蝀垂。登临有奇观，感慨但言诗。 蓬岛山 宋 刘?? 轧轧笋舆过翠微，路经蓬岛锁云霏。雨从半岭岩窝出，云在行人脚下飞。 岛夷行 唐 施肩吾 腥臊海边多鬼市，岛夷居处无乡里。黑皮年少学采珠，手把生犀照咸水。  宿岛径夷山舍 唐 陈陶 百里遵岛径，蓬征信?回。暝依渔樵宿，似过黄金台。缺啮心未理，寥寥夜猿哀。山深石床冷，海近腥气来。主人意不浅，屡献流霞杯。对月抚长剑，愁襟纷莫开。九衢平如水，胡为涉崔嵬。一饭未遑饱，鹏图信悠哉。山涛谑细君，吾岂厌蓬莱。明发又驱马，客思一裴回。 和刘?西湖十洲·松岛 宋 舒坦 亭亭古干对沧浪，雨洗风飘老吹香。晚岁何人同寂寞，水西我有读书堂。 和刘?西湖十洲·月岛 宋 舒坦 何人骑鹤上瀛洲，清影明波正九秋。吹罢玉笙端不见，满空桂子有谁收。 游李少师园十题·松岛 宋 范祖禹 孤屿何亭亭，苍松郁相对。池中蛟龙起，天际风雨会。 和刘太守十州诗·松岛 宋 陈? 影参岸柏童童绿，叶蔽汀兰澹澹香。斤斧不来人迹远，养成千尺势堂堂。 和刘太守十州诗·月岛 宋 陈? 月明偏照海边洲，绿水回环漾素秋。斗转参横群动息，桂花零落遣谁收。 李思训画长江绝岛图 宋 苏轼 山苍苍，江茫茫，大孤小孤江中央。崖崩路绝猿鸟去，惟有乔木搀天长。客舟何处来，棹歌中流声抑扬。沙平风软望不到，孤山久与船低昂。峨峨两烟鬟，晓镜开新妆。舟中贾客莫漫狂，小姑前年嫁彭郎。 题战岛僧居（在江之心） 唐 杜荀鹤 师爱无尘地，江心岛上居。接船求化惯，登陆赴斋疏。载土春栽树，抛生日餧鱼。入云萧帝寺，毕竟欲何如？  陕下厉玄侍御宅五题·吟诗岛 唐 姚合 幽岛藓层层，诗人日日登。坐危石是榻，吟冷唾成冰。静对唯秋水，同来但老僧。竹枝题字处，小篆复谁能。 偕诸将游海岛 明 袁崇焕 战守逶迤不自由，偏因胜地重深愁。荣华我已知庄梦，忠愤人将谓杞忧。边衅久开终是定，室戈方操几时休？片云孤月应肠断，桩树凋零又一秋。 游秦皇岛 现代 老舍 青山西北净无埃，风自东南远海来。天外舟归烟一缕，滩头浪卷雪千堆。潮连国际歌声起，水绕田园诗境回。灯塔长明不冻港，层楼今为海员开。松岛湾（诗人芭蕉游此未敢题诗） 现代 老舍 一湾三百岛，岛岛锁春烟。碧浪连沧海，横云遮远帆。松涛香雨后，鸥影乱风前。未敢题只字，芭蕉尊自然。